Google

Google Inc. буюу Гүүгл нь cloud computing, интернэт хайлт, зар сурталчилгааны технологийг хөгжүүлдэг, дэлхий даяар цар хүрээтэй хувьцаат компани юм. Google нь Интернэтэд тулгуурласан хэд хэдэн үйлчилгээ, бүтээгдэхүүнийг хост хийж хөгжүүлдэг бөгөөд AdWords үйлчилгээ дээр тулгуурласан зар сурталчилгаагаараа ихэнх орлогоо олдог. Тус компанийг Станфордын Их Сургуульд докторын зэрэг хамгаалж байх үедээ Ларри Пэйж, Сергей Брин (Google-н залуус буюу Google Guys гэдэг) нар байгуулжээ. 1998 оны 9 сарын 4-нд хувийн компани болж байгуулагдсан бөгөөд 2004 оны 8 сарын 19-нд IPO-гаа хийжээ. Google компаний зорилго нь "дэлхийн бүхий л мэдээллийг дэлхий даяар хандагдах болох, хэрэгтэй байдалд эмхлэн байгуулах" бөгөөд албан бус уриа нь Google-н инженер Пол Бакхэйтийн гаргасан Хорон санаатай байж болохгүй () юм. 2006 онд тус компани нь Mountain View, Калифорни дахь одоогийн төв байр "Googleplex"-даа нүүн оржээ.  Сундар Пичай ерөнхий захирал.

Google нь дэлхий даяар байрлах өгөгдлийн төвүүддээ сая гаруй сервер ажиллуулдаг бөгөөд өдөр бүр тэрбум гаруй хайлт, хэрэглэгчдийн бүтээсэн хорин петабайт мэдээлэл боловсруулдаг. Үүсгэн байгуулагдсан цагаасаа хойш маш хурдацтай өссөний үр дүнд тус компани нь хайлт хийх салбараасаа гадуур хэд хэдэн бүтээгдэхүүн, худалдан авалт, хамтын ажиллагааны гэрээ хийжээ. И-мэйлийн Gmail програм, сошат сүлжээний Orkut, Google Buzz зэрэг интернэтэд байрлах програмуудтай. Онлайнаас гадна Google Chrome вэб хөтөч, зураг янзалж, засварладаг Picasa, мессенжерийн Google talk гэх зэрэг компьютер дээр байрлуулдаг програмуудыг ч гаргажээ. Мөн Андройд гар утасны үйлдлийн системийн хөгжүүлэлтийг тэргүүлэн гүйцэтгэдэг бөгөөд энэхүү OS нь Nexus One, Motorola Droid зэрэг маш олон гар утас дээр суурилдагдсан байдаг. Google-г Alexa Internet хамгийн их зочинтой вэбсайт хэмээн тэмдэглэжээ. Google-г Fortune сэтгүүл дөрөв дахь сайн ажлын байр,, BrandZ дэлхийн хамгийн хүчтэй брэнд хэмээн онцолжээ. Google-н үйлчилгээнүүд зах зээлд тэргүүлэх байр суурь олсоноор түүнийг хувийн мэдээлэл, зохиогчийн эрх, цензур гэх зэргийн асуудлуудад шүүмжлэх болов.

 Тэмдэглэл 

 Эх сурвалж 


Ангилал:Alphabet Inc.
Ангилал:АНУ-ын аж ахуйн нэгж
Ангилал:Интернэтийн аж ахуйн нэгж
Ангилал:OGC гишүүн
Ангилал:1998 онд байгуулагдсан